
Citológia-szövettan korreláció: az ASC (atípusos hámsejtek) diagnózisa, mint a PAP-kenet értékelésének szürke zónája

Bevezetés
A szürke-zóna megnevezés a patológiában olyan elváltozásokat jellemez, melynek nincs pontos szövettani megfelelője. Tartalmazhat elváltozásokat melyek függetlenek az onkogenitású HPV-től, azonban a cervikális intraepitheliális neoplázia jelenléte sem kizárható. Ennek következtében a klinikusok sokszor a klinikai managementek számos lehetőségéből kell válasszanak a helyes terápia érdekében.
Célkitűzés
A Bethesda Rendszerben elfogadott, a nem meghatározott jelentőségű atípusos hámsejtek jelenléte (ASC-US) és az atípusos hámsejtek, melyeknek jelenléte nem zárja ki a HSIL-t (ASC-H) szürke zónának minősülő kategóriák hibalehetőségeinek vizsgálata,a citológiák statisztikai elemzése,a TBS ajánlásaival való összehasonlítása, ugyanakkor jó lehetőség volt egy belső minőségi kontrollra.
Anyag és módszer
9959 cervix-citológia ASC-US és ASC-H eredményének értékelése a nekik megfelelő biopsziás minta szövettani diagnózisának tükrében.
Eredmények
Kazuisztikánkbab az ASC-US diagnózisa az esetek 6,90 %-ban, míg az ASC-H az esetek 3,45%-ban volt jelen . A citológia-hisztológia korreláció ASC-US esetében 127 esetben volt értékelhető: az esetek 69,3%-a szövettani vizsgálat során negatívnak bizonyult, ellenben 21,25%-ban CIN I, míg 7,08%-ban CIN II és CIN III igazolódott. Egy esetben (0,78%) az ASC-US invaziv carcinomát takart. A 166, ASC-H nak megfelelő biopszia 56,02%-a nem mutatott displáziát, 19,27%-a CIN I-nek, 21,68%-a CIN II és CIN III-nak bizonyult. Invaziv daganat egy esetben (0,6%) fordult elő.
Következtetések:
Az ASC-US és ASC-H diagnózisa számos hibalehetőséget rejt magában, melyeket lehetetlen kiküszöbölni. A citológia-szövettan korreláció azt mutatja, hogy az ASC-ot tartalmazó pozitiv lelet nem garantálja a lézió jelenlétét még ASC-H esetén sem, ahol a hibalehetőségek közül az akut gyulladás, illetve az atrófia által okozott reaktiv atípiát nehéz elhatárolni a valódi atípiától.



